Stockholmi Eesti Kabaree Teater
Stockholmi Eesti Kabaree Teater oli rootsieestlaste harrastusteater Stockholmis. Kabareeteater asutati 1985. aasta kevadel eesmärgiga pakkuda eesti publikule algupäraseid teatrilavastusi muusikali-kabaree vormis. Stockholmi Eesti Kabaree Teatri mõtte algataja ja lavastuste autor oli Hando Kask, kes esines algul Suune Sepiku varjunime all.